| ***Taip gimė žvaigždė*** |
| --- |
|  |
|  |
| Pavadinimas | A Star Is Born |
| Kilmės šalis | Jungtinės Valstijos |
| Režisierius | Bradley Cooper |
| Prodiuseris (-iai) | Bill GerberJon PetersBradley CooperTodd PhillipsLynette Howell Taylor |
| Scenaristas (-ai) | Eric RothBradley CooperWill Fetters |
| Vaidina | Bradley CooperLady GagaAndrew Dice ClayDave ChappelleSam Elliott |
| Metai | 2018 |
| Žanras | Drama, romantinis |
| Trukmė | 135 min. |
| Kalba | anglų |
| Platintojas | Warner Bros. Pictures |
| Biudžetas | 36–40 mln. JAV dol. |
| Pajamos | 417,5 mln. JAV dol. |
| **IMDb įrašas** |

**Taip gimė žvaigždė** (angl. *A Star Is Born*) – 2018 m. JAV muzikinė romantinė drama, kurios scenaristas ir režisierius yra žinomų filmų aktorius Bradley Cooper. Jis parašė scenarijų kartu su Will Fetters ir prestižinių „Oskarų" apdovanojimų pripažintu scenaristu Eric Roth. Senstantis muzikantas Džeksonas Meinas (akt. Bradley Cooper) puikiai supranta, kad jo žvaigždė jau leidžiasi ir vis dažniau paguodos ieško butelyje. Tačiau vieną dieną jo gyvenime vėl atsiranda tikslas – jis atranda ir įsimyli savo kelio dar tebeieškančią jauną muzikantę Elę – nuostabias dainas kuriančią, tačiau jas dainuoti paniškai bijančią talentingą merginą (akt. Lady Gaga). Ši jau nebesitiki, kad jos svajonei tapti įžymia dainininke yra lemta išsipildyti, kol kartą Džeksonas tiesiogine to žodžio prasme išstumia ją į sceną. Taip gimsta žvaigždė.

Kalbos dėl trečiojo „Taip gimė žvaigždė" perstatymo prasidėjo 2011 m. kai Clint Eastwood buvo pasiūlytas režisuoti, o Beyoncé atlikti pagrindinį vaidmenį. Idėja įgyvendinti šį projektą vis silpo ir silpo, buvo siūlyti tokie aktoriai kaip Leonardo DiCaprio, Will Smith ir Tom Cruise. Tačiau 2016 m. kovą Bradley Cooper pasiryžo imtis šio filmo ir iš pripažinto aktoriaus tapti dar geresniu režisieriumi. Taip „Taip gimė žvaigždė" tapo jo režisūros debiutu. Lady Gaga apie pasirodymą didžiuosiuose ekranuose pranešė gerbėjams savo „Instagram" paskyroje 2016 m. rugpjūtį, prieš išleisdama savo penktąjį studijinį albumą „Joanne" (2016). Pagrindinė filmo gamyba prasidėjo Koačelos festivalyje 2017 m. balandį.

Pirmoji „Taip gimė žvaigždė" premjera įvyko 75-ojo Venecijos tarptautinį kino festivalio metu 2018 m. rugpjūčio 31 d. Po pirmosios ekranizacijos, filmas iš karto susilaukė neįtikėtinai gerų kritikų atsiliepimų, o filmų apžvalgininkai „Taip gimė žvaigždė" vadino geriausiu pretendentu į geriausio filmo apdovanojimą kituose „Oskarų" apdovanojimuose. Pasaulinio pripažinimo gavusi muzikinė drama JAV išleista tų pačių metų spalio 5 d. kino kompanijos „Warner Bros.".

Pagrindiniai aktoriai
---------------------

*Aktorius – vaidmuo*

* Bradley Cooper – Džeksonas Meinas
* Lady Gaga – Elė
* Sam Elliott – Bobis Meinas, Džeksono vyresnysis brolis vadybininkas
* Andrew Dice Clay – Lorensas, Elės tėvas
* Dave Chappelle – Džeksono artimas draugas, muzikantas
* Anthony Ramos – Elės draugas
* Michael Harney – Džeksono vairuotojas
* Rafi Gavron – Elės vadybininkas
* Lukas Nelson & Promise of the Real – Džeksono muzikinė grupė
* Shangela Laquifa Wadley
* Willam Belli
* Halsey ir kiti

Produkcija
----------

2015 m. kovo 24 d. „Warner Bros." paskelbė, kad jie su Bradley Cooper paskutinį kartą derėjosi dėl jo režisūrinio debiuto filme. Buvo kalbama, kad Beyoncé atliks pagrindinį vaidmenį, tačiau Bradley išsklaidė abejones teigdamas, kad tai tik gandai. 2016 m. rugpjūčio 16 d. pranešta, kad filmui „Taip gimė žvaigždė" iš kino kompanijos pusės buvo įjungta žalia šviesa: Bradley Cooper režisuoja, o pagrindinis vaidmuo atitenka Lady Gaga. Lady Gaga oficialiai pradėjo darbą studijoje, o filmo gamyba prasidėjo 2017 m. pradžioje.

Filmavimai prasidėjo 2017 m. balandžio 17 d.. Gegužę prie komandos prisijungė vienas garsiausių Amerikos veikėjų Dave Chappelle. Rugsėjo mėnesį savo „Twitter" paskyroje garsi JAV dainų atlikėja Halsey paskelbė, jog ji atlieka nedidelį vaidmenį dramoje „Taip gimė žvaigždė".

Kuomet Bradley pamatė Lukas Nelson koncertuojantį „Desert Trip" festivalyje, jis kreipėsi į garsiojo kantri muzikos legendos Willie Nelson sūnų ir paprašė jo prisijungti prie filmo kūrybinės grupės. Lukas sutiko ir parašė keletą dainų, kurias išsiuntė prodiuseriams. Šiek tiek vėliau, jis sutiko Lady Gaga ir pradėjo įrašinėti dainas kartu su ja.

### Marketingas

Pirmasis filmo anonsas buvo išleistas 2018 m. birželio 6 d.

Išleidimas
----------

„Taip gimė žvaigždė" pasaulinė premjera įvyko Venecijos kino festivalio metu, 2018 m. rugpjūčio 31 d. Muzikinė romantinė drama taip pat buvo ekranizuojama Toronto kino festivalyje, San Sebastiano tarptautiniame kino festivalyje ir tarptautiniame Ciuricho kino festivalyje 2018 m. rugsėjį. „Warner Bros." filmą JAV išleido tų pačių metų spalio 5 d. o iš viso ši kritikų pripažinta drama pasiekė 33 šalis, tarp jų ir Lietuvą, kurioje miuziklas pasirodė spalio 5 d.

Muzika
------

Muzikinės dramos garso takelis (A Star Is Born 2018 soundtrack)), kurį atlieka jo žvaigždės Lady Gaga ir Bradley Cooper, buvo išleistas 2018 m. spalio 5 d. įrašų studijos „Interscope Records". Įrašų studija paskelbė, kad albume įrašyta 19 originalių dainų, parašytų plačiame muzikos stilių diapazone, ir 15 dialogų, kurie atspindės filmo žiūrėjimo patirtį.

Šaltiniai
---------

1. ↑  Croll, Ben. "A Star Is Born in Venice—And So Is an Oscar Campaign", September 1, 2018.
2. ↑  Bart, Peter (2016 m. gegužės 2 d). „Bart & Fleming: Bradley Cooper & Lady Gaga Road Test ‘A Star Is Born’ Team-Up". Nuoroda tikrinta June 18, 2016.
3. ↑  Fleming Jr, Mike (2016 m. birželio 16 d). „Lady Gaga Looking Like A Strong Match With Bradley Cooper In 'A Star Is Born'". Nuoroda tikrinta June 18, 2016.
4. ↑  Kroll, Justin (2016 m. birželio 16 d). „Lady Gaga Joins Bradley Cooper's 'A Star Is Born' Remake". *Variety*. Nuoroda tikrinta August 17, 2016.
5. ↑  Dolloff, Matt. "Dave Chappelle Joins A Star is Born Remake Cast", May 5, 2017.
6. ↑  Finn, Timothy (2018 m. vasario 2 d). „He’s worked with Neil Young, Gaga and his dad, Willie Nelson. Now he’s coming to KC". *The Kansas City Star* (anglų). Nuoroda tikrinta April 5, 2018.
7. ↑  Stephens, Samantha (2017 m. rugsėjo 18 d). „How Lady Gaga Brought Lukas Nelson and Promise of the Real’s "Find Yourself" to Life". *CMT* (anglų). Nuoroda tikrinta April 5, 2018.
8. ↑  Kickham, Dylan. "The 'A Star Is Born' Trailer Is Here & It Includes A New Lady Gaga Song", June 6, 2018.
9. ↑  Vivarelli, Nick. "Lady Gaga’s ‘A Star Is Born’ Gets Eight-Minute Ovation in Venice Following World Premiere Glitch", August 31, 2018.
10. ↑  Roxborough, Scott. "Lady Gaga Details How Bradley Cooper Brought Out Her 'Vulnerability' For 'A Star Is Born' at Venice Film Festival", August 31, 2018.
11. ↑  Fear, David. "Toronto Film Festival 2018: ‘A Star Is Born’ Is Damn Near Perfect", September 8, 2018.
12. ↑  Associated Press. "A Star Is Born & Lady Gaga Receive High Praise at Toronto Film Festival", October 9, 2018.